’n Mens hoef nie ’n fanatiese voëlkyker te wees om die klompie voëls wat in ons omgewing rondhuppel, stap en vlieg te geniet nie. Daar is immers sommige wat tot by jou agterdeur sal kom op soek na ’n versnaperinkie. En ’n vroegoggend-koffietjie in jou agtertuin sal beslis nog ’n hele aantal ander nektar, insek- en vrugtesoekers oplewer. Hoekom dan nie probeer om ’n naam aan die geveerde te koppel nie?